b'\n_START_ARTICLE_\nAdam Lambert\n_START_SECTION_\nPagkabata\n_START_PARAGRAPH_\nIpinanganak si Lambert sa Indianapolis, Indiana noong 29 Enero 1982. Anak siya nina Leila, isang interior designer, at ni Eber Lambert, isang program manager para sa Novatel Wireless. Pinalaki si Lambert na isang Hudyo_NEWLINE_Inilipat si Lambert sa California pagkatapos siyang ipanganak at lumaki sa Rancho Pe\xc3\xb1asquitos sa hilagang silangan ng San Diego. Nag-aral siya sa Deer Canyon Elementary School, Mesa Verde Middle School, kung saan nanalo siya sa Airband competition na nagtatampok sa awit ni Michael Jackson na Thriller, at sa Mount Carmel High School (San Diego), kung saan siya ay nasa teatro, koro, at madalas magtanghal kasama ang bandang jazz ng paaralan ang "MC Jazz"._NEWLINE_Nagtanghal si Lambert sa Ebreo sa isang kaganapang Hudyo, at inawit ang awit na "Shir LaShalom" sa isang konsiyertong pagkilala noong 2005 kay Yitzhak Rabin, ang pinaslang na punong ministro ng Israel. Dumalo si Adam sa Temple of the Arts sa San Diego at nagtanghal sa paglilingkod Kol Nidre sa pista ng mga Hudyo na Yom Kippur. Nagtanghal din si Lambert sa temang Hudyong The Ten Commandments: The Musical at tinanghal ang awit na "Is Anybody Listening?"\n_START_SECTION_\nPagsisimula sa karera\n_START_PARAGRAPH_\nAktor na sa entablado si Lambert simula pa noong siya ay sampung taong gulang pa lamang. Gumanap siya bilang Linus sa produksiyon ng teatro ng Liseo ng San Diego na You\'re a Good Man, Charlie Brown. Sa tinatayang labindalawang gulang, naging tauhan siya sa produksiyon ng Fiddler On the Roof at tuloy tuloy na nagtanghal sa buong buhay binata niya kasama na ang Hello, Dolly!, Chess, Camelot, The Music Man, Grease at ang pagganap niya bilang Kapitan Hook sa Peter Pan. Sa gulang na 19, nilisan ni Lambert ang Estados Unidos upang mag-tour kasama ang produksiyon ng Anita Mann sa loob ng sampung buwan bago siya bumalik sa E.U upang magtanghal ng sarsuela sa Orange County, California. Kasama rin siyang naging tauhan sa produksiyong Europeo ng Hair at produksiyon pantreatro ng E.U ng Brigadoon at 110 In the Shade, bago naging tauhan at gumanap bilang Joshua ng The Ten Commandments: The Musical sa Kodak Theatre kasama si Val Kilmer.\n_START_SECTION_\nPagtatanggol sa LGBT\n_START_PARAGRAPH_\nSi Lambert, na isang bakla, ay nakatulong sa pag-usad sa pagtanggap ng pamayanan tungo sa mga LGBT. Itinanghal sa kanya ang "Equality Idol Award" ni Sam Sparro sa taunang Equality Awards na Equality California Los Angeles noong Agosto 2011 dahil sa kanyang huwarang papel sa komunidad ng LGBT._NEWLINE_Nakatanggap si Lambert ng nominasyon sa GLAAD Media Award para sa Pinakamahusay na Artistang Pang-musika noong 2010. Sa kaparehong taon, ipinahiram niya ang kanyang boses sa isa-at-kalahating minutong mensaheng bidyeo sa Youtube para sa kampanya ng It Gets Better - isang proyektong ginawa ng kolumnistang si Dan Savage bilang pagtugon sa mga pananakot sa mga paaralan at sa pagkitil ng mga buhay ng mga LGBT na layuning makapagbigay ng pag-asa sa mga kabataan na nagsusumikap na alamin ang kanilang pagkakakilanlan pang-sekswal. Ni-record habang siya ay nasa tour, pinakita sa video si Lambert na nanghihikayat sa mga manonood na ipagmalaki ang kanilang sarili, at huwang hayaan ang mga nananakot sa kanila ang manaig._NEWLINE_Noong Enero 2012, sa isang ekslusibong panayam ng magasin na Pressparty ng UK, sinabi ni Lambert na sa kabila ng panlipunang pag-unlad sa Estados Unidos, malayo pa rin ang tatahakin nito, lalo na sa industriya ng musika: \xe2\x80\x9cI still long for the LGBT community\'s diversity to be more broadly represented in the entertainment industry. I think larger strides have been made in film and TV but we still are just at the beginning with mainstream music. I consider myself a post-gay man working in a pre-gay industry.""_NEWLINE_Si Lambert ang pangunahing manananghal sa Miami Beach Gay Pride Parade and Festival noong 14 Abril 2013. May mga ilang panayam ang nakatuon sa pagiging aktibista niya sa mga isyung kinahaharap ng mga LGBT at, sa kabila ng unang pag-aatubili niya, ay tinanggap rin niya ang pagiging role model ng mga gay.'